Desetar Srđan Ristić, Ginisov rekorder, nagrađen u aprilu kao najbolji vojnik u Vojsci Srbije, napušta Vojsku, saopštio je danas Vojni sindikat Srbije.

Foto: MOD

Sindikat upozorava da je to, nažalost, primer sveopšteg stanja u Vojsci, na koje dugo vremena upozoravaju.

„Loš materijalni status, organizacioni nedostaci, nevrednovanje dokazanih vrednosti pripadnika Vojske Srbije i niz negativnih postupanja vodećih ljudi u Generalštabu, imaju za posledicu da nas je u poslednje dve godine napustilo 3.000 kolega“, ukazao je Sindikat.

Kako ističe, desetar Ristić je za sat vremena uradio 2.370 sklekova i tako ušao u istoriju, i u svakoj vojsci na svetu, bili bi ponosni na tu činjenicu i potrudili bi se da takav čovek dobije adekvatno rešenje za svoj problem u konkretnom slučaju da postane podoficir i pripadnik „Kobri“.

Ristiću je to i obećano pre godinu i po dana. Nikada nije ispunjeno, navodi Sindikat, naglašavajući da država Srbija i njena vojska, sebi ne smeju da dozvole luksuz da ih ijedan pošten i čestit vojnik, kao što je desetar Ristić, napusti.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se